**SLOVENSKY RYBÁRSKY ZVӒZ - MIESTNA ORGANIZÁCIA VRBOVÉ**

**MIESTNY RYBÁRSKY PORIADOK NA ROK 2021**

**I.**

**Vymedzenie platnosti:**

**1.** Pre lov rýb na všetkých rybárskych revíroch SRZ MO vo Vrbovom platia všeobecne ustanovenia zákona č. Zákon č. 216/2018 Z.z. o rybárstve a Vyhlášky MŽP SR č. 381/2018 Z.z., ktorou sa vykonáva zákon č. 216/2018 Z. z. o rybárstve a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.

**2.** Tento miestny rybársky poriadok platí pre nasledovné revíry :

|  |
| --- |
| VN Čerenec **2-4620-1-1**   rybársky revír kaprový miestny 38 ha. |
| VN Chtelnica **2-4590-1-1**  rybársky revír kaprový miestny 16 ha. |
| Holeška          **2-0700-4-1** rybársky revír pstruhový miestny. |
| Podkylavka     **2-2140-4-1**  rybársky revír pstruhový miestny. |
| VN Pustá Ves                     rybársky revír chovný miestny 4 ha. |

**II.**

**Miestne úpravy:**

**1. Lovná miera rýb je na pstruhových revíroch pstruha potočného 30cm.**

**2.** Dňa 13.12.2020 boli do VN Čerenec revír č. 2-4620-1.1 v spolupráci s ODBOR ICHTYOLÓGIE A EKOLÓGIE RYBÁRSKYCH REVÍROV  SRZ RADA Žilina vysadené značkované ryby druhu Kapor.

Cieľom je monitorovanie a vyhodnotenie prírastku vysadených rýb v danom revíre.

Žiadame rybárov, aby ulovenú takto  označenú rybu s maximálnou opatrnosťou zmerali a údaj s dátumom, dĺžkou a prípadne hmotnosťou, ryby zaslali sms-kou na tel. číslo (0905313754 hospodár) alebo emailom na adresu organizácie:**mosrzvrbove@mosrzvrbove.sk****.**

Podľa platnej legislatívy musia byť ryby po ulovení vrátené späť do revíru.

Značka je na rybe umiestnená na ľavej strane pod chrbtovou plutvou.

Rybu položiť na podložku na pravý bok, tak aby brucho smerovalo k rybárovi a hlava bola po ľavej ruke. Vtedy je značka viditeľná na označenej rybe, je žltej farby.

**Vo Vrbovom 30.12.2020**